open-index/open-wikipedia-markdown huggingface dataset:
Psychedelic Trance

Η **Psychedelic trance** ή **Psytrance** μουσική ή **Psy** (ελλ. **ψυχεδελική τρανς**) είναι είδος ηλεκτρονικής μουσικής που χαρακτηρίζεται από διαρκή ρυθμό και μελωδίες που δημιουργούνται από γρήγορες επαναλαμβανόμενες μουσικές φράσεις (riffs). 

Αποτελεί εξέλιξη της μουσικής Goa trance, η οποία προέρχεται από την ομώνυμη περιοχή Γκόα της Ινδίας. Παρά το γεγονός ότι το μουσικό είδος είναι ενσωματωμένο στην Goa trance σκηνή, γρήγορα έγινε δημοφιλής στην Ευρώπη αλλά και σε όλο τον κόσμο και από τα τέλη της δεκαετίας του 1990 αποτέλεσε ξεχωριστό μουσικό είδος. Το είδος προσφέρει ποικιλία ήχων, ρυθμού και στυλ. Μερικά παραδείγματα περιλαμβάνουν την *Full on*, *Dark psytrance*, *Progressive psytrance*, *Suomisaundi* και *Psy-breaks*.

Η Psychedelic trance διακρίνεται από τα άλλα υποείδη, λόγω του μοναδικού της ήχου που διαθέτει και του γρήγορου ρυθμού (η ακολουθία του beat είναι μεταξύ 138 και 152 bpm [παλμοί ανά λεπτό]) ο οποίος τείνει να είναι πιο γρήγορος από ό, τι σε άλλες μορφές της trance ή techno μουσικής. 

## Καλλιτέχνες
Γνωστοί καλλιτέχνες της Ψυχεδελικής trance είναι οι:  
* Goa Gil
*Logic Bomb (Σουηδία),
*U-recken (Ισραήλ)
*California Sunshine (Ισραήλ)
*Green Nuns Of The Revolution (Αγγλία)
*Infected Mushroom (Ισραήλ), 
*Astral Projection (Ισραήλ),
*Indra (Ισραήλ)
*Electric Universe (Γερμανία), 
*Alien Project (Ισραήλ), 
*Skazi (Ισραήλ), 
*Astrix (Ισραήλ), 
*GMS (Ολλανδία), 
*Wizzy Noise (Ελλάδα), 
*Pause (Ελλάδα)
*Dj Django (Ελλάδα)
*Talamasca (Γαλλία)
* Total Eclipse (Γαλλία)
* Martin Freeland (γνωστός σαν Man With No Name) (Αγγλία)
*Eskimo (Αγγλία),
*Tristan (Αγγλία)
*Kindzadza (Ρωσία)
*Noima Raveway (Ελλάδα)
*The Code (Ελλάδα)
*Egorythmia
*Vini Vici(Ισραήλ)
*Terra (Ισραήλ)
*Zyce (Σερβία)
*E-mov (Ελλάδα)
*Anku (Ελλάδα)

## Παραπομπές

Κατηγορία:Μουσικά είδη
Καάθ

Πρόσωπο που αναφέρεται στη Παλαιά Διαθήκη.

Ο **Καάθ** φέρεται ως γιος του Λευί (ενός από του 12 γιους του Ιακώβ) και αρχηγός των Κααθιτών μιας εκ των τριών Λευιτικών οικογενειών, πρόγονος του Μωυσή.

* Έξοδος  κεφ.6:16 και Αριθμοί κεφ.3.

## Παραπομπές


Κατηγορία:Πρόσωπα της Παλαιάς Διαθήκης
Ιεβοσθέ

Ο **Ιεβοσθέ**, κατ΄ άλλους **Ισβασθέ** ή **Ισβαάλ** ή **Ιεσσιού** ή και **Εσβάαλ** ή **Ις-Βοσθέ**.

Πρόσωπο που αναφέρεται στη Παλαιά Διαθήκη.

Ο **Ιεβοσθέ** φέρεται ως γιος και διάδοχος του Βασιλέως του Ισραήλ Σαούλ. Ανήλθε στο θρόνο περί το 1008 π.Χ. αφού προηγουμένως είχε συνάψει κάποιο είδος ειρήνης προς τους Φιλισταίους  οι οποίοι είχαν νικήσει τον πατέρα του. Βασίλευσε ειρηνικά για δύο μόνο έτη μετά τα οποία όταν ο Δαυίδ ανακηρύχθηκε στη Χεβρών Βασιλιάς της φυλής του Ιούδα κήρυξε τον πόλεμο εναντίον του Ιεβοσθέ που διάρκεσε 7,5 έτη. 

Η μακρά αυτή διάρκεια και η αποστασία του αρχιστρατήγου του Αβενήρ επέφερε τη κατάρρευση του κράτους του Ιεβοσθέ, ο οποίος και τελικά δολοφονήθηκε την ώρα που κοιμόταν από δύο αξιωματικούς του. Ο Βασιλιάς Δαυίδ προς τον οποίον έσπευσαν οι δολοφόνοι ν΄ αναγγείλουν την πράξη τους, διέταξε τη θανάτωσή τους.

* Β΄ Σαμουήλ Κεφ.2-4

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ
Ντονέρ κεμπάπ

μικρογραφία|δεξιά|ντονέρ κεμπάπ

Το **ντονέρ κεμπάπ** (), που σημαίνει «σούβλα που γυρίζει», είναι η ονομασία ενός τουρκικού φαγητού στο οποίο χρησιμοποιείται αρνίσιο κρέας, μοσχαρίσιο ή κοτόπουλου. Παραλλαγές του ντονέρ περιλαμβάνουν το "Σουτζούκ ντονέρ" δηλ. ντονέρ από σουτζούκι και το "Μπαλίκ ντονέρ", ντονέρ που παρασκευάζεται με φιλέτο ψαριού.

## Ιστορία
Το σημερινό ντονέρ προέρχεται από το παλαιότερο *ολτού κεμπάπ* (oltu kebap). Το Ολτού είναι μια μικρή πόλη κοντά στο Ερζερούμ στην Τουρκία. Στην αρχική μορφή του, το κρέας ψηνόταν οριζόντια και τα κομμάτια κρέατος κόβονταν πιο χοντρά. Η σημερινή μορφή έγινε τον 19ο αιώνα στην Προύσα. Σε πολλές πόλεις της Τουρκίας η αρχική μορφή του σερβίρεται ακόμα σε εστιατόρια.

Σήμερα, το ντονέρ σερβίρεται σαν σάντουιτς μέσα σε τουρκική πίτα. Ο τρόπος σερβιρίσματος του ντονέρ με σαλάτα και σως δημιουργήθηκε από Τούρκους μετανάστες στο Βερολίνο το 1971, ώστε να γίνει το γεύμα πιο ελκυστικό για τους Γερμανούς πελάτες. Το ντονέρ είναι από τη δεκαετία του 1980 το πιό δημοφιλές έτοιμο φαγητό στη Γερμανία.

## Παραπομπές


## Εξωτερικοί σύνδεσμοι
* 

Κατηγορία:Τουρκική κουζίνα
Κατηγορία:Αραβική κουζίνα
Κατηγορία:Φαγητό δρόμου
Κατηγορία:Φαστ φουντ
Κατηγορία:Τρόφιμα με βάση το κρέας
Νάνος (μυθολογία)

Οι **νάνοι** είναι κοντά ανθρωπόμορφα όντα της μυθολογίας. Συναντώνται στους ιρλανδικούς μύθους (τα ξωτικά leprechauns - λέπρικονς), στην ελληνική παράδοση (καλικάντζαροι), αλλά και σε πολλές άλλες κουλτούρες. 

Νάνοι υπάρχουν συχνά σε παραμύθια (χαρακτηριστικό παράδειγμα είναι το παραμύθι της *Χιονάτης και των επτά νάνων*) και σε μοντέρνα έργα φαντασίας, όπως ο *Άρχοντας των Δαχτυλιδιών* του Τόλκιν.

Οι μύθοι για τους νάνους συνδέονται πιθανότατα από αυτούς που πάσχουν από νανισμό, αλλά και από κοντές ανθρώπινες φυλές όπως οι πυγμαίοι.

## Δείτε επίσης
*Νάνοι Σκανδιναβικής μυθολογίας

## Εξωτερικοί σύνδεσμοι
* 

Κατηγορία:Μυθολογικά πλάσματα
Κατηγορία:Σκανδιναβική μυθολογία
Κατηγορία:Ελληνική μυθολογία
Ναβουθαί

Πρόσωπο που αναφέρεται στη Παλαιά Διαθήκη.

Ο **Ναβουθαί** φέρεται ως ιδιοκτήτης ενός αμπελώνα τον οποίο εποφθαλμιούσε ο Βασιλεύς Αχαάβ. Επειδή όμως η αρπαγή γης ή αναγκαστική αγορά γης φαίνεται πως ήταν παράνομη στα εδάφη του αρχαίου Ισραήλ το θέμα το ανέλαβε η σύζυγος του Αχαάβ η Ιεζάβελ η οποία και επινόησε μια κατηγορία για βλασφημία με μερικούς μάρτυρες. Έτσι η γη του «εγκληματία» Ναβουθαί περιήλθε στον Αχαάβ ενώ ο ίδιος θανατώθηκε. 

Στην ιστορία αυτή περίεργος φαίνεται ο ρόλος του γέρο - προφήτη Ηλία που ομολογεί όμως την αλήθεια. Τον θάνατο του Ναβουθαί θα εκδικηθεί αργότερα ως στήριγμα των πράξεών του ο σφετεριστής του θρόνου ο Ιηού.

* Α΄ Βασιλέων κεφ.21.

Κατηγορία:Πρόσωπα της Παλαιάς Διαθήκης
Ιεζάβελ

thumb|200px|Η Ιεζάβελ	 
Η **Ιεζάβελ**, κατ΄ άλλους **Ιζέβελ** είναι πρόσωπο που αναφέρεται στη Παλαιά Διαθήκη.

Φέρεται ως πριγκίπισσα της Τύρου και της Σιδώνας, κόρη του Βασιλέως αυτών Ιεθεβαάλ Α΄ και αργότερα σύζυγος του Βασιλέως του Ισραήλ, Αχαάβ και επίσης ότι είχε ανατραφεί από μικρή στη λατρεία του Βαάλ και της Αστάρτης.
Υπήρξε δεινή διώκτρια του Ιουδαϊσμού και του Προφήτη Ηλία και υπεύθυνη για τον θάνατο του Ναβουθαί. Μετά τον θάνατο του συζύγου της Αχαάβ εκδιώχθηκε από τον σφετεριστή του θρόνου και καταληψία Ιού ο οποίος διέταξε να την πετάξουν απ΄το παράθυρο.
Κατόπιν ο Ιού πέρασε πάνω απ το πτώμα της με την άμαξά του (Β' Βασιλέων 9:30-37) και έδωσε το πτώμα της για βορά σκύλων.

Στην αποκάλυψη του Ιωάννη το όνομα της Ιεζάβελ, συνδέεται με εκείνο της γυναίκας αποστάτισσας της εκκλησίας (2:20).

Επίσης ήταν αυτή που έπεισε τον Αχαάβ να αρπάξει το χωράφι ενός χωρικού, με παράνομο τρόπο και σκοτώνοντας τον κάτοχο του. Γι'αυτό το λόγο κατεκρίθηκε από τον Προφήτη Ηλία .

* Α΄ Βασιλέων κεφ.16:31, 18:4, 13, 19, κεφ.19:1-2 και κεφ.21, Β΄ Βασιλέων κεφ.9.

## Παραπομπές


Ιεζαβελ
Πηγές Άρτας

Οι **Πηγές** είναι ένα ορεινό χωριό του Νομού Άρτας σε υψόμετρο 836 μέτρων και έχει έκταση 40 τετραγωνικά χιλιόμετρα. Βρίσκεται 71 χιλιόμετρα ανατολικά της Άρτας, στα όρια των νομών Άρτας και Καρδίτσας, που χωρίζονται μεταξύ τους από τον ποταμό Αχελώο. Γεωγραφικά το χωριό απλώνεται μεταξύ των Τζουμέρκων και των Αγράφων, στις νότιες πλαγιές του όρους Κοκκινόλακκος.

Η παλιά ονομασία του χωριού είναι **Βρεστενίτσα**, σλαβικό τοπωνύμιο (Брестеница) που σημαίνει «Φτελότοπος» (τόπος με φτελιές). 

Η Τοπική Κοινότητα Πηγών αποτελείται από τους οικισμούς Πηγές, Αηδονιά (Κονάτσια), Ιτέα (Τσερκούβιανα), Κασιανός, Δίλοφο (Γλύνικα), Μηλιές (Γρέβια), Άγιος Βασίλειος, Άγιος Νικόλαος (Στουρνάρι), Χουτιανά και Παλαιομύλια και υπάγεται στη  Δημοτική Ενότητα Τετραφυλίας του Δήμου Γεωργίου Καραϊσκάκη, ενώ ο οικισμός των Πηγών έχει οριστεί ως η ιστορική έδρα του Δήμου.  Από το 1998 ως το 2010 οι Πηγές αποτελούσαν Δημοτικό Διαμέρισμα του καταργηθέντος Δήμου Τετραφυλίας, ενώ πιο πριν ήταν η έδρα της ομώνυμης Κοινότητας.

## Ιστορία
Οι Πηγές είναι γνωστές από την ιστορική Μονή Σέλτσου, που ιδρύθηκε το 1697, σύμφωνα με την κτητορική επιγραφή στο εσωτερικό της, και είναι αφιερωμένη στην Κοίμηση της Θεοτόκου. Το καθολικό της Μονής είναι αθωνίτικου τύπου, μονόκλιτη καμαροσκεπή βασιλική με πλάγιους χορούς, τρίπλευρη εξωτερικά αψίδα και καμαροσκεπή νάρθηκα. . Μεγάλη είναι η ιστορική αξία της Μονής, καθώς εκεί εγκλωβίστηκαν το 1804 πάνω από χίλιοι Σουλιώτες με αρχηγό τον Κίτσο Μπότσαρη, οι οποίοι μετά από πολύμηνη πολιορκία επιχείρησαν ηρωική έξοδο με αποτέλεσμα να σωθούν ελάχιστοι, ενώ πολλά γυναικόπαιδα, για να γλυτώσουν από την αιχμαλωσία και την ατίμωση, προτίμησαν να πέσουν σε βάραθρο 300 μέτρων.Η Μονή Σέλτσου πανηγυρίζει στις 23 Αυγούστου, στα εννιάμερα της Παναγίας, ημερομηνία που καθιερώθηκε ως δημόσια εορτή τοπικής σημασίας για τον Δήμο Γεωργίου Καραϊσκάκη, στη μνήμη του ολοκαυτώματος των Σουλιωτών στην Ιερά Μονή. .

Στην περιοχή των Πηγών βρισκόταν και η ιστορική Γέφυρα Κοράκου, το μεγαλύτερο μονότοξο γεφύρι των Βαλκανίων, που χτίστηκε γύρω στο 1515. Στις 28 Μαρτίου 1949, στη διάρκεια του Ελληνικού Εμφυλίου, ανατινάχθηκε με εκρηκτικά από αντάρτες του Δημοκρατικού Στρατού Ελλάδας που υποχωρούσαν προς τη Θεσσαλία κατά τις εκκαθαριστικές επιχειρήσεις του κυβερνητικού στρατού.

## Δημογραφικά στοιχεία
Σύμφωνα με την απογραφή του 2021, ο πληθυσμός του οικισμού των Πηγών ανέρχεται σε 138 μόνιμους κατοίκους. Στην απογραφή του 2011 είχε 89 μόνιμους κατοίκους (απογραφή 2011), ενώ το 2001 ο πληθυσμός ανερχόταν στους 214 κατοίκους. Αντίστοιχα, η Δημοτική Κοινότητα Πηγών έχει πληθυσμό 580 κατοίκους σύμφωνα με την απογραφή του 2021, έναντι 542 κατοίκων το 2011 και 1.079 το 2001.

## Παραπομπές


## Εξωτερικοί σύνδεσμοι
* Πηγαί 'Αρτας
* Πηγές Άρτας - Η ιστοσελίδα του χωριού
* Ιστοσελίδα του Δήμου Γεωργίου Καραϊσκάκη 
* Ιστοσελίδα της Π.Ε Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Τετραφυλίας
Haribo

Η **Χάριμπο** (Haribo) είναι γερμανική εταιρεία που παρασκευάζει ζαχαρωτά και καραμελάκια. Πρόκειται για τον μεγαλύτερο παραγωγό καραμελών σε ζαχαρωτά παγκοσμίως.  Ο Χανς Ρίγκελ δημιούργησε το 1920 το όνομα Χάριμπο για την παραγωγή των ζαχαρωτών του στη γειτονιά Κέσενιχ της Βόννης από τα δύο πρώτα γράμματα του ονόματος του και του επώνυμου του και επίσης τα 2 πρώτα γράμματα της πόλης Βόννης. (**Ha**ns **Ri**egel **Bo**nn) Το πιο γνωστό προϊόν της εταιρείας είναι τα χρωματιστά ζελατινένια αρκουδάκια (Haribo Goldbären). 

Το μότο της εταιρείας είναι *Haribo macht Kinder froh und Εrwachsene ebenso (Η Χάριμπο κάνει τα παιδιά χαρούμενα αλλά και τους μεγάλους επίσης)*. Στην Ελλάδα σε διαφήμιση της τηλεόρασης το μότο έχει γίνει: *Χάριμπο δίνει χαρά σε μεγαλους και παιδια* Στο Ηνωμένο Βασίλειο λέει ότι τα παιδιά και οι ενήλικες τα αγαπάνε εξίσου. Στη χώρα αυτή κυκλοφορεί μάλιστα μια παραλλαγή των Χάριμπο με ζώα και πρωταγωνιστές του Χάλοουιν, όπως αράχνες, φαντάσματα, νυχτερίδες και φίδια. Οι πιο γνωστές συσκευασίες είναι οι ακόλουθες:

#Χάριμπο Γκολντ-μπέερεν
#Χάριμπο Κόλα
#Χάριμπο Τσέρυ
#Χάριμπο ΒάινΛαντ
#Χάριμπο Star Mix (Ηνωμένο Βασίλειο) και Horror Mix

## Εξωτερικοί σύνδεσμοι

* Ιστότοπος της HARIBO

Κατηγορία:Επιχειρήσεις της Γερμανίας
Ελένη Κούρκουλα

Η **Ελένη Κούρκουλα** (3 Δεκεμβρίου 1958) είναι Ελληνίδα πολιτικός και ηθοποιός.

## Βιογραφικά στοιχεία

Γεννήθηκε στην Αθήνα στις 3 Δεκεμβρίου του 1958 και είναι κόρη του Κωνσταντίνου Κούρκουλα, γενικού γραμματέα υπουργείου Παιδείας και Θρησκευμάτων επί Χούντας. Θεία της, αδελφή της μητέρας της, ήταν η Δήμητρα Μερτικοπούλου, σύζυγος του Θεόδωρου Μερτικόπουλου. Έλκει την καταγωγή της από την Αχαΐα.

Η Ελένη Κούρκουλα είναι απόφοιτος του Αρσακείου Ψυχικού. Ως μαθήτρια τότε, στην διάρκεια της Δικτατορίας, είχε συμμετάσχει στην οργάνωση νεολαίας ΕΚΟΝ Ρήγας Φεραίος. Σπούδασε δημοσιογραφία στο Παρίσι (École Francaise des Attachés de Presse), ενώ  είναι απόφοιτος και της Δραματικής Σχολής Αθηνών του Γιώργου Θεοδοσιάδη. Γνωρίζει αγγλικά και γαλλικά. Αρχικά εργάστηκε ως δημοσιογράφος στην *[[Καθημερινή]]*, υπό τη διεύθυνση της Ελένης Βλάχου και στο περιοδικό ''Αντί'', υπό τον Θεόδωρο Πάγκαλο.

Συνεργάστηκε με μερικούς από τους σημαντικότερους ηθοποιούς και σκηνοθέτες στο θέατρο και την τηλεόραση. Στο ευρύ κοινό έγινε γνωστή με το ρόλο της «Σελήνης»(1991-1993) στη ''Λάμψη'' του Νίκου Φώσκολου και το ρόλο της "Αγάπης Θεοχάρη" (1993-1995) στη σειρά ''Καλημέρα ζωή'', επίσης του Ν.Φώσκολου. Μάλιστα δημιούργησε και δικό της θίασο το 1992, τον οποίο διατήρησε για έξι έτη. 

Ανέβασε έργα κλασικού ρεπερτορίου όπως: «Το ημερολόγιο της Άννας Φρανκ» με τον Δημήτρη Παπαμιχαήλ, «Καληνύχτα Μαργαρίτα» με τον Κώστα Ρηγόπουλο, «Ψηλά από τη γέφυρα» με τον Νίκο Κούρκουλο κ.ά.

Στον κινηματογράφο, έχει συμμετάσχει στην ταινία ''Άγγελος'' (1982) του Γιώργου Κατακουζηνού, στο ρόλο της αδελφής του Άγγελου.**

Στις  εκλογές του 2000 εξελέγη βουλευτής Β΄Αθηνών με το ΠΑΣΟΚ. Μάλιστα έλαβε την 4η θέση με 64.507 ψήφους. Ο πρωθυπουργός Κωνσταντίνος Σημίτης στις 24 Οκτωβρίου του 2001 της ανέθεσε την θέση της υφυπουργού της Εθνικής Παιδείας και των Θρησκευμάτων, με αρμοδιότητα το πρόγραμμα «Ολυμπιακή Παιδεία» καθώς και την Γενική Γραμματεία Νέας Γενιάς. Η Ελένη Κούρκουλα εξελέγη βουλευτής Β΄ Αθηνών και στις εθνικές εκλογές του 2004. Στην Βουλή διετέλεσε μέλος των επιτροπών Μορφωτικών Υποθέσεων και Ισότητας και Δικαιωμάτων του Ανθρώπου. Παραιτήθηκε από το αξίωμά της στις 17 Απριλίου 2007, γνωστοποιώντας παράλληλα την πρόθεσή της να μην συμμετάσχει ενεργά στην επόμενη εκλογική αναμέτρηση .

Η Ελένη Κούρκουλα έχει κάνει δύο γάμους. Ο πρώτος με τον σκηνοθέτη Διαγόρα Χρονόπουλο και ο δεύτερος με τον Διονύσιο Παναγιωτάκη, παραγωγό τηλεοπτκών προγραμμάτων και ιδιοκτήτη του τηλεοπτικού σταθμού της Αττικής Action 24.

## Εξωτερικοί σύνδεσμοι
*Ιστότοπος της Ελένης Κούρκουλα
*Βουλή

## Σημειώσεις


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Αθηνών
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Πρίζα

Η **πρίζα** είναι ηλεκτρικό εξάρτημα από το οποίο αντλούν ενέργεια οι ηλεκτρικές συσκευές ενός νοικοκυριού.

## Ιστορία
Η πρίζα έχει συνήθως τρεις συνδέσεις, δύο για την παροχή εναλλασσόμενου ρεύματος και μία γείωση. Στην Ευρώπη και τις πρώην ευρωπαϊκές κτήσεις, οι πρίζες παρέχουν εναλλασσόμενη τάση 230 V (400 V για τριφασικό) με συχνότητα 50 Hz. Στην Αμερική, και σε μερικές ακόμα χώρες, οι πρίζες παρέχουν τάση 120 V και συχνότητα 60 Hz. Οι υποδοχές των πριζών διαφέρουν από χώρα σε χώρα. Για παράδειγμα, στην ηπειρωτική Ευρώπη χρησιμοποιούνται βύσματα με τρεις ακίδες που σχηματίζουν ισόπλευρο τρίγωνο, ενώ στο Ηνωμένο Βασίλειο,την Κύπρο, τη Μάλτα, την Ινδία και την Αμερική χρησιμοποιούνται πρίζες με πεπλατυσμένα βύσματα σε σχήμα "Τ", που υποτίθεται ότι παρέχουν μεγαλύτερη ασφάλεια. Μέχρι και πριν μερικά χρόνια, στην Ελλάδα, όπως και στις άλλες χώρες της τέως Ευρωπαϊκής Οικονομικής Κοινότητας, οι πρίζες που έμπαιναν στα σπίτια, ήταν σχεδόν όλες με τρεις ακροδέκτες, οι οποίοι σχημάτιζαν ισόπλευρο τρίγωνο. Χωνευτές πρίζες έμπαιναν μόνο στα μέρη όπου η νοικοκυρά επρόκειτο να τοποθετήσει το ψυγείο και το πλυντήριο, καθώς και στη βεράντα. Μάλιστα αυτές οι τελευταίες είχαν από πάνω και ένα καπάκι για να προστατεύονται από τα νερά. Το 2003 όμως η Κομισιόν αποφάσισε να μη χρησιμοποιούνται πλέον πρίζες με τρεις πόλους, καθώς στο παρελθόν είχαν προκληθεί δεκάδες ατυχήματα απ' αυτές. Έτσι απ' τις αρχές του 2004 σε όλες τις χώρες τις Ευρωπαϊκης Ένωσης (εκτός Κύπρου, Μάλτας και Ηνωμένου Βασιλείου ) χρησιμοποιούνται μόνο χωνευτές πρίζες, οι οποίες ονομάζονται schuko (σούκο) και είναι πολύ πιο ασφαλείς. Εταιρείες οι οποίες παράγουν πρίζες και διακόπτες είναι η Legrand, η Vimar, η Aliberti και πολλές άλλες.

Στην ελληνική γλώσσα, πρίζα ονομάζονται κοινώς δύο διαφορετικά, αλλά σχετιζόμενα ηλεκτρικά εξαρτήματα:
***Ρευματοδότης** (το θηλυκό εξάρτημα, επίσης ηλεκτροδότης, *πρίζα ή* *μπρίζα*): Το εξάρτημα που βρίσκεται συνήθως είτε σταθερά στηριγμένο σε κάποιον τοίχο ή είναι μέρος ενός πολύπριζου. Έχει εσοχές, στις οποίες μπαίνει ο ρευματολήπτης.
***Ρευματολήπτης** (το αρσενικό εξάρτημα, επίσης ηλεκτρολήπτης, βύσμα και *φις*): Το κινητό εξάρτημα στο οποίο καταλήγει το καλώδιο μιας συσκευής.
Οι ρευματοδότες-ρευματολήπτες διακρίνονται σε διάφορα είδη ανάλογα με:

* το υλικό κατασκευής (π.χ. πλαστικοί-μεταλλικοί)
* την στεγανότητα (π.χ. μη στεγανοί, στεγανοί (διάφοροι βαθμοί στεγανότητας ΙΡ))
* τον τρόπο τοποθέτησης (π.χ χωνευτοί, επιτοίχιοι)
* τον τόπο τοποθέτησης (π.χ οικία, βιομηχανία)
* την ονομαστική τους τάση (π.χ. 10A, 16A)
* την ονομαστική τους έντασης (π.χ. 230V, 400V)

Έτσι, στο ηλεκτρικό κύκλωμα της συσκευής η πρίζα έχει το ρόλο της πηγής.

## Παραπομπές


Πρίζα
Κατηγορία:Τυποποίηση
Αίθρα

Γενικά **αίθρα** ονομάζεται η καθαρή και αίθρια ατμόσφαιρα. Αίθριος ουρανός, ο καθαρός ουρανός από σκόνη, υδρατμούς και νέφη.

Επίσης, χρησιμοποιείται και ως μικρό όνομα. Το όνομα Αίθρα φέρουν δύο πρόσωπα στην ελληνική μυθολογία και ένα ιστορικό πρόσωπο:
* Αίθρα (Ωκεανίδα): Μία από τις Ωκεανίδες.
* Αίθρα (μυθολογία): Κόρη του Βασιλέως της Τροιζήνας Πιτθέα, και μητέρα του Θησέα.
* Αίθρα (του Φαλάνθου): Σύζυγος του Σπαρτιάτη Φαλάνθου του δημιουργού της αποικίας του Τάραντα στην Ιταλία.

* Αίθρα Λυκουρέζου: Ελληνίδα ηθοποιός, κόρη της ηθοποιού Ζωής Λάσκαρη και του ποινικολόγου, Αλέξανδρου Λυκουρέζου. Μέχρι το 2024, έφερε το όνομα Μαρία-Ελένη.

Κατηγορία:Αποσαφηνίσεις ονομάτων
Αίθρα (Ωκεανίδα)

Στην Ελληνική Μυθολογία η **Αίθρα** (το όνομά της σημαίνει *"λαμπερός ουρανός"*) φέρεται ως μια από τις Ωκεανίδες, κόρη του Τιτάνα Ωκεανού και της Τιτανίδας Τηθύος. Αναφέρεται επίσης ως σύζυγος του Άτλαντος (αν και πιο συχνά αναφέρεται για σύζυγός του η Πλειόνη) και μητέρα των Πλειάδων, των Υάδων και του Ύαντα. 

Κατηγορία:Ωκεανίδες
Αχτναμές

**Αχτναμές** ή **Αχιτναμές** είναι λέξη που προέρχεται εκ των αραβικών αχτ (=υποχρέωση) + ναμά (=επιστολή).

Το όνομα αυτό φέρει το επίσημο έγγραφο που επέχει θέση συνθήκης και το οποίο έστειλε το 638 προς τον Πατριάρχη Ιεροσολύμων ο Χαλίφης Ουμάρ ιμπν αλ-Χαττάμπ και αναγνώριζε τα επί των Αγίων Τόπων προνόμια της Ορθοδοξίας.

Το έγγραφο αυτό φέρει τη σφραγίδα της χειρός του Μωάμεθ (πεντάλφα) που τέθηκε μεταγενέστερα προς επικύρωση. 

Το πρωτότυπο μεταφέρθηκε (για την αξία της σφραγίδας) κατά διαταγή του Σουλτάνου Αμντούλ Χαμίτ στη Κωνσταντινούπολη ενώ στο Πατριαρχείο Ιεροσολύμων έμεινε αραβικό αντίγραφο σε περγαμηνή. Επίσης αντίγραφο αυτού φυλάσσεται στην Εθνική Βιβλιοθήκη των Παρισίων.

Κατηγορία:Πατριαρχείο Ιεροσολύμων
Κατηγορία:Αγιοταφικά προσκυνήματα
Κατηγορία:Ιστορία του Χριστιανισμού
Νανοτεχνολογία

**Νανοτεχνολογία** είναι μια νέα επιστήμη και ορίζεται ως η εκμετάλλευση της ύλης σε ατομικό και μοριακό επίπεδο. Ο όρος χρησιμοποιείται για να περιγράψει τη δημιουργία και χρήση λειτουργικών δομών μεγέθους μεταξύ 1 και 100 νανομέτρων, της τάξεως δηλαδή του 10−9μέτρων. Οι διαστάσεις γίνονται ευκολότερα αντιληπτές αναφέροντας πως ένα νανόμετρο ισούται περίπου με το 1/80000 μιας ανθρώπινης τρίχας ή με το μήκος 10 ατόμων υδρογόνων σε σειρά. Κατά παρόμοιο τρόπο ορίζεται και ο όρος νανοεπιστήμη αναφερόμενος σε επιστήμες οι οποίες μελετούν φαινόμενα στην κλίμακα αυτή.

thumb|400px|right|Σύγκριση μεγεθών των νανοϋλικών
Αν και το πεδίο της νανοτεχνολογίας μόλις πρόσφατα άρχισε να αναπτύσσεται ουσιαστικά (τα απαραίτητα εργαλεία για την προσέγγιση της νανοκλίμακας αναπτύχθηκαν τα τελευταία μόλις 30-40 χρόνια), οι δυνατότητες της είχαν αρχίσει να γίνονται εμφανείς ήδη από την εποχή που ο φυσικός Ρίτσαρντ Φίλλιπς Φάινμαν έδωσε το λόγο με τίτλο "There's Plenty of Room at the Bottom" μιλώντας για τα μεγάλα περιθώρια που αφήνουν οι νόμοι της φύσης για τον έλεγχο της ύλης σε ατομικό επίπεδο.

Στη μέχρι τώρα ανάπτυξη της σημαντικό ρόλο έπαιξαν η σημαντική βελτίωση του ηλεκτρονικού μικροσκοπίου ενώ σταθμοί μπορούν να θεωρηθούν οι ανακαλύψεις δομών άνθρακα σε μορφή σφαίρας γνωστές ως φουλερένια καθώς και σε μορφή σωλήνα γνωστές ως νανοσωλήνες άνθρακα με ιδιαίτερες ιδιότητες το καθένα.

Ο όρος νανοτεχνολογία χαρακτηρίζεται από μεγάλη ευρύτητα όντας πολύ γενικός για να περιγράψει οτιδήποτε συμβαίνει στις διαστάσεις του νανομέτρου. Κατά συνέπεια, μπορεί να χωρισθεί σε πιο ειδικά θέματα όπως αυτό της νανοηλεκτρονικής, των νανοϋλικών καθώς και άλλων. Οι εφαρμογές της είναι αναρίθμητες ενώ οι επιπτώσεις γίνονται αντιληπτές σε πολλαπλά επίπεδα κατά κύριο λόγο στον οικονομικό τομέα επηρεάζοντας παγκόσμιες βιομηχανίες και οικονομίες, αλλά και στο κοινωνικό βελτιώνοντας το επίπεδο ζωής μας.

Δε θα πρέπει ωστόσο να φανταστεί κάποιος πως η νανοτεχνολογία πρόκειται για επιστημονική επανάσταση. Τα περισσότερα θέματα όπου αυτή περικλείει προκύπτουν σαν λογική συνέπεια της εξέλιξης της ικανότητας της επιστήμης και της τεχνολογίας να ερευνά και να εργάζεται σε όλο και μικρότερη κλίμακα. Εξάλλου, η κατάλυση, ένα φαινόμενο που ανέκαθεν χαρακτηριζόταν από νανομετρικές διαστάσεις αποτελεί επιστημονικό κλάδο ο οποίος αναπτύσσεται πολλές δεκαετίες. Επιπλέον, ολόκληρα επιστημονικά πεδία όπως η χημεία ή η βιολογία ανέκαθεν δούλευαν σε τέτοιες διαστάσεις παρόλο που ο όρος νανοεπιστήμη εισήχθη μόλις πρόσφατα.

## Παραπομπές


## Εξωτερικοί σύνδεσμοι
*Ελληνικός Ιστοχώρος Νανοτεχνολογίας
*Ιστοσελίδα της ερευνητικής ομάδας του G. Whitesides στο Harvard
*Τι ακριβώς είναι η Νανοτεχνολογία και οι Νανοεπιστήμες

*
Κατηγορία:Αναδυόμενες τεχνολογίες
Ηλεκτρονική μικροσκοπία

μικρογραφία|Ηλεκτρονικό μικροσκόπιο
Η **ηλεκτρονική μικροσκοπία** χρησιμοποιεί τις ιδιότητες των ηλεκτρονίων, καθώς αυτά οπισθοσκεδάζονται από ένα σώμα ή διέρχονται μέσα από αυτό. Η υπεροχή ενός ηλεκτρονικού μικροσκοπίου εν συγκρίσει με ένα οπτικό μικροσκόπιο στηρίζεται στα εξής:

Ένα οπτικό μικροσκόπιο μας επιτρέπει μεγέθυνση εκατοντάδες φορές. Ωστόσο, η ελάχιστη λεπτομέρεια που μπορεί να διακριθεί είναι περίπου 200 νανόμετρα (nm), όριο το οποίο τίθετα από την κυματική φύση του ορατού φωτός και το ελάχιστο μήκος κύματός του. Αντιθέτως, ένα ηλεκτρονικό μικροσκόπιο εκμεταλλεύεται την κυματική φύση των ηλεκτρονίων, σε μήκη κύματος πολύ μικρότερα. Η σχέση μήκους κύματος και ορμής ή ενέργειας, δίνεται από τον τύπο:
:\lambda=\frac{h}{p}=\frac{hc}{E},
όπου h η σταθερά του Πλανκ, p η ορμή και Ε η ενέργεια. Για ηλεκτρόνια ενέργειας 3.600 eV και σύμφωνα με τον παραπάνω τύπο, το μήκος κύματος ισούται με 0,02 nm. Βέβαια, η τελική μέγιστη ανάλυση είναι μικρότερη, της τάξεως του 0,1 nm, καθώς υπεισέρχονται περιορισμοί από τη κατασκευή του οργάνου. 

## Είδη ηλεκτρονικών μικροσκοπίων
Μικροσκόπια αυτής της κατηγορίας είναι τα εξής:
* Ηλεκτρονικό μικροσκόπιο σάρωσης
* Περιβαλλοντικό ηλεκτρονικό μικροσκόπιο σάρωσης
* Ηλεκτρονικό μικροσκόπιο διερχόμενης δέσμης
* Ηλεκτρονικό μικροσκόπιο διερχόμενης δέσμης υψηλής ανάλυσης
* Ηλεκτρονικό μικροσκόπιο σάρωσης διερχόμενης δέσμης

Κατηγορία:Νανοτεχνολογία
Κατηγορία:Συσκευές εργαστηρίου
Κατηγορία:Μικροσκοπία
Φουλερένιο

δεξιά|μικρογραφία|200px|Δομή του φουλερένιου C<sub>540</sub>

Τα **φουλερένια** είναι μια αλλοτροπική μορφή άνθρακα (όπως το διαμάντι, ο γραφίτης ή οι νανοσωλήνες άνθρακα). Είναι μια μοριακή μορφή καθαρού άνθρακα που σχηματίζουν κοίλα κλειστά δίκτυα σε σχήμα σφαιρικό ή μαξιλαριού. Ο πιο εξέχων εκπρόσωπος, το «μπακμινστερφουλερένιο» (C60) έχει σχήμα μπάλας ποδοσφαίρου.

Τα φουλερένια ανακαλύφθηκαν το 1985 από τους Harold Kroto, Rick Smalley, Robert Curl (Βραβείο Νόμπελ Χημείας 1996) και τους συνεργάτες τους σε φάσματα μάζας ατμών άνθρακα. Πέντε χρόνια αργότερα, ο φυσικός Κωνσταντίνος Φωστηρόπουλος κατάφερε να συνθέσει φουλερένια σε κλίμακα γραμμαρίων.
Η σειρά των φουλερενίων περιλαμβάνει αυτά με 70, 76 και 84 έως και εκατοντάδες άτομα άνθρακα. Το C70, το δεύτερο σε αφθονία φουλερένιο, έχει το σχήμα αμερικανικής μπάλας ποδοσφαίρου.

## Δομή
μικρογραφία| Κρύσταλλοι φουλερενίων που έχουν αναπτυχθεί από διάλυμα βενζολίου. Έχουν αναγνωριστεί διάφορες εξαγωνικες μορφές (λεπτές πλάκες, στερεές ράβδοι και αστέρια) με διάμετρο μερικών δεκάδων μικρών. (Φωστηρόπουλος 1990)
Η διάμετρος ενός φουλερένιου κυμαίνεται μεταξύ 0,7 ρκαι 1,5 nm. Αν και μεγάλα μόρια όσον αφορά τις διαστάσεις, τα φουλερένια παραμένουν συγκριτικά με τα οργανικά μόρια αρκετά μικρά. Είναι γενικά σταθερά μόρια και απαιτούν θερμοκρασίες της τάξεως των 1000 oC και άνω για να διασπαστούν οι δεσμοί μεταξύ των ανθράκων οι οποίοι τα αποτελούν. Η επιφάνειά τους αποτελείται από πενταμελείς και εξαμελείς δακτυλίους άνθρακα. Οι πρώτοι δίνουν την απαραίτητη θετική καμπυλότητα προκειμένου να πάρει σφαιρική μορφή το μόριο: αρκούν το πολύ 12 πενταμελείς δακτύλιοι για αυτό το σκοπό. Η θέση των πενταμελών δακτυλίων έχει ιδιαίτερη σημασία για τη σταθερότητα του μορίου. Όταν πενταμελείς δακτύλιοι συνορεύουν, έχουμε ασταθές μόριο. Σταθεροποίηση ασταθών φουλερενίων μπορούμε να επιτύχουμε με άτομα της ΙΑ ομάδας του περιοδικού πίνακα να σχηματίζουν δεσμούς με τους άνθρακες του μορίου. Τέλος, για μεγάλο αριθμό ατόμων C το φουλερένιο τείνει να αποκτήσει μηδενική καμπυλότητα κατά τη διαδρομή όπου ενώνει 2 οποιουσδήποτε πενταμελείς δακτυλίους.

## Χρήσεις
Χαρακτηριστική είναι η χρήση των φουλερενίων στη Φαρμακευτική επιστήμη, καθώς συνδέονται με φάρμακα σε συστήματα μεταφοράς και λειτουργούν ως υποκαταστάτες.

Τα φουλερένια έχουν σημαντική υδροφοβικότητα, όπως άλλα μόρια που χρησιμοποιούνται ως μεταφορείς στο περιβάλλον των κυττάρων. 

## Παραπομπές


## Πηγές
* Χρήστος Β.Χρηστίδης: «Φουλερένια», *[[Περισκόπιο της Επιστήμης]]*, Ιανουάριος 1997, σελ. 79

## Εξωτερικοί σύνδεσμοι
* 
* Ιδιότητες του φουλερενίου C<sub>60</sub> 
* Εισαγωγή στους φουλερίτες
* «Giant Fullerenes», μικρό κλιπ για τα γιγάντια φουλερένια
* Βελτιστοποιημένες δομές πολλών φουλερενίων και ισομερών

Φουλερεν
Φουλερεν
Κατηγορία:Αναδυόμενες τεχνολογίες
Επαμεινώνδας Πετραλιάς

Ο **Επαμεινώνδας Πετραλιάς** (Πάτρα 1908 - Αθήνα, 27 Νοεμβρίου 1977) ήταν αθλητής σε πολλά αθλήματα, παράγοντας και ιδρυτής πολλών συλλόγων στην Ελλάδα.

## Βιογραφικά στοιχεία

Γεννήθηκε στην Πάτρα και ήταν γιος Θάνου Πετραλιά και της Φανής Κρεμμύδη. Από την πλευρά του πατέρα του καταγόταν από παλιά πολιτική οικογένεια Πετραλιά και ήταν απευθείας απόγονος του Ιωάννη Πετραλιά ενώ από την πλευρά της μητέρας του από παλαιά εμπορική οικογένεια των Πατρών.

Υπήρξε πρωταθλητής της κολύμβησης, και της χιονοδρομίας στο 1ο πρωτάθλημα το 1928. Αθλητής πόλο και κολύμβησης στον ΝΟ Πατρών και την Παναχαϊκή και αθλητής στίβου στον Πανελλήνιο. Υπήρξε ιδρυτής των περισσότερων ελληνικών ομοσπονδιών αθλητισμού και μία από τις μεγαλύτερες προσωπικότητες του αθλητισμού και του Ολυμπιακού κινήματος σε διεθνές επίπεδο. Καταγόταν από την ευρύτερη περιφέρεια της Αρχαίας Ολυμπίας (Δίβρη - Λαμπεία Ηλείας) και ήταν γόνος της ιστορικής οικογενείας των Πετραλιάδων με πολιτική και πνευματική παρουσία από την ίδρυση του Ελληνικού Κράτους έως σήμερα. Το 1927 ίδρυσε τον Αχιλλέα Πατρών Σωματείο Υδατοσφαίρισης στην Πάτρα, και το 1929 τμήμα κολύμβησης και υδατοσφαίισης στην Παναχαϊκή Γ.Ε.. Σε ηλικία 20 χρονών ίδρυσε τον Ναυτικό Όμιλο Πατρών και υπήρξε μέλος του Δ.Σ. του Ν.Ο.Π., της Παναχαικής αλλά και πολλών άλλων ελληνικών συλλόγων και αθλητικών οργανισμών. Υπήρξε ιδρυτικό μέλος του Ορειβατικού και Χιονοδρομικού Συλλόγου, που χάραξε τις πρώτες διαδρομές στην Ελλάδα. Διετέλεσε Γενικός Γραμματέας Αθλητισμού στο Υπουργείο Προεδρίας Κυβερνήσεως (1961-1963) και Γενικός Γραμματέας της Διεθνούς Επιτροπής των Μεσογειακών Αγώνων επί 15 έτη.

Υπήρξε μέλος της Διεθνούς Ολυμπιακής Επιτροπής (Δ.Ο.Ε.) για την Ελλάδα κατά τα έτη 1975 - 1977, καθώς επίσης και πρόεδρος της Διεθνούς Ολυμπιακής Ακαδημίας. Επίσης έχει διατελέσει Γραμματέας της Διεθνούς Ένωσης Μεσογειακών Αγώνων.

Το Ελληνικό Λογοτεχνικό και Ιστορικό Αρχείο (Ε.Λ.Ι.Α) διοργάνωσε την έκθεση «Ολυμπισμός και Αθλητισμός», στο Μέγαρο Μελά, από τις 27 Φεβρουαρίου μέχρι τις 21 Μαρτίου 2003, στην οποία παρουσίασε στιγμές από τη διαδρομή του νεώτερου ελληνικού αθλητισμού, μέσα από το αρχείο του Επαμεινώνδα Πετραλιά. Επίσης, από το 2007 το Κολυμβητήριο του Ναυτικού Ομίλου Πατρών φέρει την ονομασία "Επαμεινώνδας Πετραλιάς". Τέλος, στη Σκόπελο, τόπο καταγωγής της συζύγου του, πραγματοποιούνται αγώνες υπό την ονομασία "Πετράλεια".

Κόρες του Επαμεινώνδα Πετραλιά είναι η γνωστή πολιτικός Φάνη Πετραλιά, η οποία είχε και την κυβερνητική ευθύνη για την οργάνωση και τέλεση των Ολυμπιακών Αγώνων της Αθήνας το 2004, ως αναπληρώτρια υπουργός Πολιτισμού και η Τίτη Ψιλάκη-Πετραλιά. Εγγονός του ήταν ο Γιάννης Ψιλάκης.

## Παραπομπές


Κατηγορία:Μέλη Διεθνούς Ολυμπιακής Επιτροπής
Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Κατηγορία:Έλληνες αθλητές του στίβου
Κατηγορία:Κολυμβητές της Παναχαϊκής
Κατηγορία:Προπονητές Παναχαϊκής
Κατηγορία:Έλληνες αθλητές των χιονοδρομιών
Κατηγορία:Ορειβατικός σύλλογος Πάτρας
Κατηγορία:Υδατοσφαιριστές του Ν.Ο. Πατρών
Ε
Κατηγορία:Έλληνες ορειβάτες
Σταθμός Αγίου Ιωάννη

Ο όρος **Σταθμός Αγίου Ιωάννη** μπορεί να αναφέρεται:

* Στον Σιδηροδρομικό Σταθμό Αγίου Ιωάννη του ΟΣΕ, επί της σιδηροδρομικής γραμμής Πύργου - Κατακώλου.
* Στον Σιδηροδρομικό Σταθμό Αγίου Ιωάννη Ρέντη του ΟΣΕ, επί της σιδηροδρομικής γραμμής Πειραιά - Πλατέος.
* Στον σταθμό Αγίου Ιωάννη του Μετρό της Αθήνας.
Νανόμετρο

Το **νανόμετρο** (**nm**) είναι μονάδα μέτρησης του μήκους. Το 1 νανόμετρο ισούται με το ένα δισεκατομμυριοστό (1/1.000.000.000) του 1 μέτρου (1nm&nbsp;=&nbsp;0,000000001&nbsp;m&nbsp;=&nbsp;1×10−9&nbsp;m).

Αναφέρεται μία λίστα μεγεθών ίδιας τάξης, προς σύγκριση μεταξύ τους:
* 1 nm = 1 νανόμετρο = 1000 πικόμετρα = 10 όνγκστρεμ
* 1,1 nm — η διάμετρος ενός μονοφλοιικού νανοσωλήνα άνθρακα
* 2 nm — διάμετρος της DNA έλικας
* 3 nm — ύψος εργασίας κεφαλής σκληρού δίσκου από τη μαγνητική επιφάνεια

## Χρήση
Οι νανοτεχνολογία βασίζεται σε φαινόμενα τα οποία συνήθως λαμβάνουν χώρα στην κλίμακα των νανόμετρων.

## Παραπομπές

Κατηγορία:Μονάδες μήκους
Γιώργος Χελάκης

Ο **Γιώργος Χελάκης** είναι Έλληνας αθλητικογράφος και γνωστός κυρίως για τις ραδιοφωνικές μεταδόσεις αγώνων του Μουντιάλ και του Euro, ιδίως όταν παίζει η εθνική ομάδα ποδοσφαίρου της Ελλάδας.

Γεννημένος στο χωριό Σελιάνα της Αιγείρας στην Αιγιαλεία στις 11 Ιουλίου του 1964, είναι συνιδιοκτήτης (μεταξύ άλλων) και εργάζεται στην εφημερίδα SportDay και στον ραδιοσταθμό ΣΠΟΡ FM (νυν BwinΣΠΟΡ FM 94.6). Για κάποιο διάστημα στα τέλη της δεκαετίας του 2000 υπήρξε επίσης βασικός χρηματοδότης και πρόεδρος της ποδοσφαιρικής ομάδας της Αιγιαλείας, του Παναιγιάλειου.

Πέραν της ενασχόλησής του με τον αθλητισμό, ο Γιώργος Χελάκης είναι γνωστός και για την πολιτική δραστηριότητά του. Ξεκίνησε ως μέλος του ΚΚΕ, αλλά μετά τη διάσπαση του 1991 εντάχθηκε στο Συνασπισμό, στην Κεντρική Επιτροπή του οποίου εξελέγη το 2004. Ως στέλεχος του Συνασπισμού ήταν υποψήφιος βουλευτής στις εθνικές εκλογές του 2004 και 2007 με τον ΣΥΡΙΖΑ, ενώ το 2006 ήταν υποψήφιος δήμαρχος Καλλιθέας λαμβάνοντας ποσοστό 11,99%.

## Παραπομπές



Κατηγορία:Έλληνες αθλητικογράφοι
Κατηγορία:Δημοσιογράφοι στο ραδιόφωνο
Κατηγορία:Έλληνες πολιτευτές
Κατηγορία:Δημοτικοί Σύμβουλοι ανά την Ελλάδα
Ολυμπιακό Ποδηλατοδρόμιο Αθήνας

Το **Ολυμπιακό Ποδηλατοδρόμιο** ανήκει στις εγκαταστάσεις του Ολυμπιακού Αθλητικού Κέντρου Αθήνας *(OAKA)* που βρίσκεται στο Μαρούσι. Κατασκευάστηκε το 1991, ως εγκατάσταση των Μεσογειακών Αγώνων της Αθήνας, σε μια έκταση 40 στρεμμάτων και έχει χωρητικότητα 5.250 θέσεων. Την τελική μορφή την πήρε το 2004 όταν για τις ανάγκες των Θερινών Ολυμπιακών Αγώνων του 2004 προστέθηκε στέγαστρο, με ανοικτά τα πλαϊνά για καλύτερο εξαερισμό. Η στέγη σχεδιάστηκε από τον Ισπανό αρχιτέκτονα Σαντιάγο Καλατράβα. Το 2006 τα πλαϊνά κλείστηκαν με υαλοκατασκευή, και το Ολυμπιακό Ποδηλατοδρόμιο έγινε στάδιο κλειστού τύπου.

## Τεχνικά χαρακτηριστικά πίστας
Θεωρείται από τις πιο γρήγορες πίστες του κόσμου και έχει κατασκευαστεί από αφρικανικό ξύλο *[[Afzelia]]*.
*Περιφέρεια μήκους: 250 μ.
*Πλάτος: 7 μ.
*Κλίση ευθείας: 13 μοίρες
*Βιράζ: 45 μοίρες
Πηγή:

## Αθλητικές διοργανώσεις
*1991: Μεσογειακοί Αγώνες
*1992: Παγκόσμιο Πρωτάθλημα Εφήβων-Νεανίδων
*1995-1996-1997: Παγκόσμιο Κύπελλο Ανδρών-Γυναικών
*1999: Παγκόσμιο Πρωτάθλημα Εφήβων-Νεανίδων
*2004: Ολυμπιακοί Αγώνες
*2006: Πανευρωπαϊκό Πρωτάθλημα Ανδρών-Γυναικών-Εφήβων-Νεανίδων
*Ετησίως λαμβάνουν χώρα τα Πανελλήνια Πρωταθλήματα Ποδηλασίας Πίστας Ανδρών και Γυναικών
Πηγή:

## Φωτοθήκη

Αρχείο:Olympiako podilatodromio out.JPG|Άποψη και επισκέπτες


## Παραπομπές


## Εξωτερικοί σύνδεσμοι
* Γενική Γραμματεία Αθλητισμού
* Εικονική περιήγηση 360° του ΟΑΚΑ στην ιστοσελίδα myPanorama.gr 

Κατηγορία:Αθλητικές εγκαταστάσεις στην Αθήνα
Ποδηλατοδρομιο
Κατηγορία:Ποδηλασία στην Ελλάδα
Νοσφεράτου

Ο τίτλος ***Νοσφεράτου*** μπορεί να αναφέρεται σε κάποιο από τα παρακάτω.

* *[[Νοσφεράτου, μια συμφωνία τρόμου]]* (ταινία, 1922)
* ''Νοσφεράτου: Ο δράκουλας της νύχτας'' (ταινία, 1979)
* ''Νοσφεράτου'' (τηλεοπτική σειρά)
Αγάντα

Η λέξη **αγάντα** αποτελεί φραγκολεβαντίνικο  κοινό ναυτικό κέλευσμα.

Συνήθως το κέλευσμα «αγάντα!» δίδεται σε περιπτώσεις χειρισμών προς διατήρηση έστω και μετά κόπου της υφιστάμενης κατάστασης, είτε  προς ναύτες κατά τη πρόσδεση των πλοίων, είτε προς χειριστές ανυψωτικών μέσων. Ιδιαίτερα όμως και πιο συχνά ακούγεται από τους Πλοηγούς προς τους Κυβερνήτες των ρυμουλκών κατά τους χειρισμούς μεθόρμισης των πλοίων.

Αποτελεί τη προστακτική του ρήματος «αγαντάρω» εκ παραφθοράς του ενετικού «αγκουαντάρε». 
Με την  εντολή αυτή  θα πρέπει ο ναύτης προς τον οποίον και η εντολή ή ο χειριστής ή ο κυβερνήτης ρυμουλκού να βαστήξει εκεί που βρίσκεται ώστε να μην επέλθει αλλαγή προς οποιαδήποτε διεύθυνση του επιχειρούμενου. 

Ο αντίστοιχος ελληνικός επίσημος όρος είναι «στερρώς έχε!» που όπως είναι φανερό μάλλον ουδέποτε χρησιμοποιήθηκε, έστω κι αν αποδίδεται σωστά με το αντίστοιχο γαλλικό ναυτικό κέλευσμα «τιέν-μπον» (tiens bon).

Κατηγορία:Ναυτικά κελεύσματα
Στέφανος Β. Στεφανόπουλος

Ο **Στέφανος Θεόδωρος Στεφανόπουλος** (1946- 30 Ιουνίου 2004) ήταν Έλληνας πολιτικός και πανεπιστημιακός. 

## Βιογραφικά στοιχεία
Ήταν γιος του πολιτικού Βάσου Στεφανόπουλου, με ρίζες καταγωγής από την Δίβρη (Λαμπεία) Ηλείας και, και της Τασίας Δημουλιά από τον Πύργο Ηλείας. Ήταν επίσης ανιψιός του πρωθυπουργού Στέφανου Στεφανόπουλου. Σπούδασε Νομικά και Πολιτικές Επιστήμες στην Αθήνα και το Παρίσι. Ήταν Τιτλούχος Παλαιός Μαθητής του Ιστορικού και Φιλολογικού Τμήματος της École Pratique des Hautes Études, Διπλωματούχος Ανωτέρων Σπουδών στον κλάδο της Ιστορίας των Θεσμών και των Κοινωνικών Γεγονότων του Πανεπιστημίου των Παρισίων (Paris II), Διδάκτωρ (Docteur d’Etat) του Δικαίου του ίδιου Πανεπιστημίου και Υφηγητής της Ιστορίας του Ελληνικού και του Ρωμαϊκού Δικαίου της Νομικής Σχολής του Αριστοτελείου Πανεπιστημίου. Από το 1989 έως τον αιφνίδιο θάνατό του το 2004, δίδασκε Ιστορία των Θεσμών στο Πάντειο Πανεπιστήμιο, ενώ είχε διατελέσει και αντιπρύτανης του ιδίου Πανεπιστημίου.

Επίσης διετέλεσε βουλευτής της Νέας Δημοκρατίας (κερδίζοντας τις εκλογές του 1974 και του 1989) και της Πολιτικής Άνοιξης το 1993. Το 1996 αποσύρθηκε από την πολιτική και αφοσιώθηκε στο συγγραφικό του έργο. 

Η σύζυγός του Φωτεινή Δεκάζου Στεφανοπούλου, καθηγήτρια του Παντείου Πανεπιστημίου, υπήρξε επίσης βουλευτής της Πολιτικής Άνοιξης.

Πέθανε από ανακοπή καρδιάς, το 2004 σε ηλικία 58 ετών.

## Παραπομπές


Στεφανος Β
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Πολιτική Άνοιξη
Κατηγορία:Βουλευτές Ηλείας
Κατηγορία:Βουλευτές Β΄ Αθηνών
Τυρόπιτα

Η **τυρόπιτα** είναι πίτα από ζύμη (π.χ. ζύμη σφολιάτας) ή φύλλο και γέμιση με τυρί. Το τυρί που περιέχει της δίνει αλμυρή γεύση, η οποία πολλές φορές συνοδεύεται από πικάντικη σε συνδυασμό με διάφορα μπαχαρικά (π.χ. πιπέρι).

## Ελλάδα
Στην Ελλάδα η γέμισή της έχει συνήθως σαν βάση τυρί φέτα και αυγό και αποτελεί πολύ δημοφιλές πρόχειρο φαγητό. Τυρόπιτες παρασκευάζουν και συνοικιακοί φούρνοι, αν και κυρίως πωλούνται σε μικροκατάστημα το οποίο προσφέρει και άλλα είδη ή κομμάτια πίτας στο χέρι (π.χ πεϊνιρλί, σπανακόπιτα και μπουγάτσα), το λεγόμενο *[[τυροπιτάδικο]]*, μαζί με διάφορα είδη καφέ και αναψυκτικά. 

### Βασικά είδη τυρόπιτας
Υπάρχουν διάφορα είδη ανάλογα με το φύλλο που χρησιμοποιείται, το σχήμα και τον τρόπο παρασκευής της.

#### Παραδοσιακή τυρόπιτα
thumb|Παραδοσιακή τυρόπιταΦτιάχνεται σε ταψί, κατόπιν κόβεται σε κομμάτια και ψήνεται σε παραδοσιακό ή ηλεκτρικό φούρνο. Στην παραδοσιακή τυρόπιτα χρησιμοποιούνται λεπτά φύλλα ζύμης που γίνονται με την βοήθεια του πλάστη, ή με τα χέρια, πράγμα που απαιτεί αρκετή δεξιοτεχνία και πείρα. Η παρασκευή της απαιτεί αρκετό χρόνο προετοιμασίας, ενώ στο ελληνικό τραπέζι, ιδιαίτερα σε σπίτια της υπαίθρου, η τυρόπιτα (όπως και άλλου είδους πίτες) μπορεί να αποτελεί και το κυρίως γεύμα.

#### Σπανακόπιτα
Έχει ως γέμιση σπανάκι, ενδεχομένως χόρτα και τυρί φέτα.

#### Κασερόπιτα
Η γέμισή της περιέχει κασέρι αντί για φέτα.

Άλλες δημοφιλείς παραλλαγές της τυρόπιτας, ανάλογα με τη γέμιση, αποτελούν η *ζαμπονοτυρόπιτα* (με τυρί και ζαμπόν) και η *ζαμπονοκασερόπιτα* (με κασέρι και ζαμπόν). Σε φούρνους και τυροπιτάδικα πωλούνται διάφορες παραλλαγές, κυρίως ως προς το σχήμα:

#### Τρίγωνη τυρόπιτα
Είναι και το πιο συνηθισμένο είδος και συνήθως έχει φύλλο σφολιάτας. Παραλλαγή της αποτελεί η τυρόπιτα κουρού, η οποία έχει πιο χοντρό φύλλο.

#### Στριφτή τυρόπιτα
μικρογραφία|Στριφτή τυρόπιτα
Άλλα ονόματα: *σκοπελίτικη*, *γιαννιώτικη*. Συναντάται συχνά στις Βόρειες Σποράδες. Είναι τυρόπιτα σε φύλλο που έχει τυλιχτεί σπειροειδώς και στη συνέχεια τηγανιστεί. Στη Μακεδονία η μικρή στριφτή τυρόπιτα είναι γνωστή ως κοζανίτικο "κιχί" και ψήνεται στον φούρνο. Το μεγαλύτερο κιχί στον κόσμο παρασκευάστηκε στην Ελλάδα με βάρος 862 κιλά.

#### Τυρόπιτα ταψιού
Φτιάχνεται επίσης σε ταψί, έχει όμως μικρότερο συνήθως μέγεθος. Πουλιέται στα τυροπιτάδικα και οπτικά μοιάζει με μπουγάτσα με τυρί.

## Τουρκία
Στην Τουρκία, η τυρόπιτα λέγεται *πεϊνίρ μπουρέκ*, αλλά και *πογάτσα πεϊνίρ*, σε αναλογία της μπουγάτσα με τυρί, όπως αποκαλείται ένα είδος τυρόπιτας, η τυρόπιτα ταψιού στη Βόρειο Ελλάδα. Η τυρόπιτα απαντάται και σε άλλες χώρες των Βαλκανίων, όπως στη Βουλγαρία και στη Σερβία.

## Παραπομπές

## Δείτε επίσης
* Πλακούντας (γλυκό)

Κατηγορία:Αρτοσκευάσματα
Κατηγορία:Ελληνική κουζίνα
Κατηγορία:Κυπριακή κουζίνα
Κατηγορία:Πρόχειρα φαγητά της ελληνικής κουζίνας
Κατηγορία:Αλμυρές πίτες
Κατηγορία:Τρόφιμα με βάση το τυρί
Κατηγορία:Αρτοποιήματα
Κατηγορία:Φαγητό δρόμου
Κατηγορία:Βουλγαρική κουζίνα
Κατηγορία:Σερβική κουζίνα
Μόντεμ

thumb|Σύγχρονο usb modem που υποστηρίζει το πρωτόκολλο V.92 στα 56Kbit/s

Το **μόντεμ** (ελλ. *διαποδιαμορφωτής*, αγγλ. modem) είναι όρος που προέρχεται από τα αρχικά των αγγλικών λέξεων **mod**ulator (διαμορφωτής) και **dem**odulator (αποδιαμορφωτής). Περιγράφει την περιφερειακή συσκευή η οποία μετατρέπει το ψηφιακό σήμα που προέρχεται από ένα ηλεκτρονικό υπολογιστικό σύστημα σε αναλογικό σήμα, το οποίο είναι κατάλληλο για την μεταφορά του μέσω κοινής τηλεφωνικής ή άλλου τύπου ενσύρματης γραμμής, ή ακόμα και μέσω ασύρματης ζεύξης. Επίσης διαθέτει και τμήμα αποδιαμόρφωσης για την αντίστροφη διαδικασία, δηλαδή τη μετατροπή του αναλογικού (διαμορφωμένου) σήματος σε ψηφιακό.

Για τη σύνδεση δύο συστημάτων μέσω μόντεμ, χρησιμοποιούνται πάντοτε δύο τέτοιες συσκευές. Το αναλογικό σήμα που στέλνει το ένα σύστημα, μέσω του δικού του μόντεμ, αποδιαμορφώνεται από το δεύτερο μόντεμ, στην άλλη άκρη της γραμμής. Έτσι μετατρέπεται ξανά σε ψηφιακό σήμα, προκειμένου να διαβαστεί από το άλλο σύστημα. Ο τύπος του μόντεμ που θα χρησιμοποιηθεί εξαρτάται από τα χαρακτηριστικά της γραμμής που συνδέει τα δύο συστήματα και την επιθυμητή ταχύτητα μετάδοσης δεδομένων.

## Ταχύτητες
### PSTN dial-up μόντεμ
Τα μόντεμ αυτά συνδέονται σε κοινές αναλογικές τηλεφωνικές γραμμές (PSTN) και μεταφέρουν δεδομένα με τις ακόλουθες, κυρίως, ταχύτητες:
* 19.200 bps (bit/δευτ.)
* 33.600 bps
* 56.000 bps

## Εξωτερικοί σύνδεσμοι
* 

Κατηγορία:Μετάδοση δεδομένων
Κατηγορία:Περιφερειακά υπολογιστών
Κατηγορία:Υλικό δικτύωσης
Ιωάννης Λιούρδης

Ο **Ιωάννης Λιούρδης** (1800 - 1896) ήταν Έλληνας πολιτικός και ευεργέτης του Πύργου.

## Βιογραφικά στοιχεία
Γεννήθηκε στον Πύργο περί το 1800 και καταγόταν από παλιά οικογένεια του Πύργου, η οποία είχε Φράγκικη καταγωγή. Ήταν πολιτικός και διέμενε στην Αθήνα. Συμμετείχε στη μεγάλη διαμαρτυρία των αγροτών για τους φόρους το 1894, στην οποία μάλιστα υπέγραψε και επιστολή προς τον Βασιλιά της Ελλάδος για αναβολή της είσπραξης των φόρων. Κατά τη διάρκεια της ζωής του ανέλαβε τα έξοδα για την ανέγερση του ιερού ναού Αγίου Αθανασίου, καθώς και για την ανέγερση ορφανοτροφείου (σήμερα *Λιούρδειος Κρατικός Παιδικός σταθμός*). Η πολιτεία τον τίμησε, δίνοντας το όνομά του σε μια οδό της πόλης του.  

Απεβίωσε το και η κηδεία του έγινε στον Πύργο, την Κυριακή 21 Απριλίου 1896.
## Πηγές
* Βύρων Δάβος, *Στον Πύργο και στην Ηλεία του 1821-1930*, Αθήνα 1996
* Βύρων Δάβος, *Τα σταφιδικά της Ηλείας (1827-1997)*, Αθήνα 1997
*εφημερία ΠΡΩΪΑ 25/4/1896 σελ. 2

Κατηγορία:Έλληνες ευεργέτες
Ανδρέας Αυγερινός

Ο **Ανδρέας Αυγερινός** (1820 – 7 Φεβρουαρίου 1896) ήταν Έλληνας πολιτικός που διετέλεσε πρόεδρος της Βουλής των Ελλήνων.

## Βιογραφικά στοιχεία
Γεννήθηκε στον Πύργο και ήταν γιος του Δημητρίου Αυγερινού, γόνου παλαιάς οικογένειας του Πύργου. Αδερφός του ήταν ο Πέτρος Αυγερινός. Υπήρξε δραστήριο μέλος της αθηναϊκής κοινωνίας, ιδρυτικό μέλος του Ωδείου Αθηνών, Πρόεδρος της Αθηναϊκής Λέσχης (1887) και φανατικός φυσιολάτρης. Με δική του μέριμνα δενδροφυτεύθηκε ο Λυκαβηττός και ο κήπος της Βουλής ενώ στην έπαυλή του στα Πατήσια διατηρούσε τεράστιο ανθοκήπιο με πάνω από εξήντα (60) είδη ρόδων.

Υπήρξε μέτοχος και πρώτος Πρόεδρος του διοικητικού συμβουλίου της Ανώνυμης Εταιρείας *[[Σιδηρόδρομος Πύργου - Κατακόλου (ΣΠΚ)|"Σιδηρόδρομος Πύργου - Κατακώλου"]]*. Υπό την ηγεσία του η εταιρεία συγκρούστηκε νομικά με τον Δήμο Λετρινών για τον έλεγχο της εταιρείας, μετά όμως την εκλογή του αδερφού του, Πέτρου, ως δημάρχου Λετρινών, ο Δήμος παραιτήθηκε από κάθε διεκδίκηση και συμβιβάστηκε.

Απεβίωσε εν ενεργεία βουλευτής στις 7 Φεβρουαρίου 1896 στην Αθήνα. Είχε τιμηθεί με τον Σταυρό Ταξιαρχών του Σωτήρος και είχε λάβει τιμητικές διακρίσεις από τους Βασιλείς της Ιταλίας και της Ισπανίας καθώς και από τον Σουλτάνο.

## Πολιτική σταδιοδρομία

Σε νεαρή ηλικία διορίστηκε Νομάρχης Αττικής και Διευθυντής της αστυνομίας των Αθηνών. Εξελέγη βουλευτής Ηλείας για πρώτη φορά στις εκλογές του 1850 και επανεξελέγη σε αυτές του 1853, του 1856, του 1859, του 1862, του 1868, του 1869, του 1872, του 1873, του 1874, του 1875, του 1879, του 1881, του 1887 (βουλευτής Αχαϊοήλιδος) και του 1895.

Χρημάτισε, επίσης, πρόεδρος της Βουλής των Ελλήνων κατά τις περιόδους 1858 - 1859, 1877 - 1878, 1881 και 1887 - 1890. Διετέλεσε Υπουργός Εσωτερικών στην κυβέρνηση Ζηνοβίου Βάλβη (1864), Υπουργός Οικονομικών στην κυβέρνηση Θρασύβουλου Ζαΐμη (1869), Υπουργός Εκκλησιαστικών και Δημόσιας Εκπαίδευσης (1869 - 1870) και αναπληρωτής Υπουργός Εσωτερικών στην Θρασύβουλου Ζαΐμη, Υπουργός Ναυτικών στις κυβερνήσεις Θρασύβουλου Ζαΐμη (1871) και Αλέξανδρου Κουμουνδούρου (1875 - 1876). Κατά τη διάρκεια της θητείας του ως Υπουργός Εσωτερικών στην κυβέρνηση Ζαΐμη έλαβε χώρα η Σφαγή στο Δήλεσι, γεγονός το οποίο τον ανάγκασε να παραιτηθεί στις 9 Ιουλίου 1870.

## Παραπομπές


Κατηγορία:Πρόεδροι της Βουλής των Ελλήνων
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Εκκλησιαστικών
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Ναυτικών
Κατηγορία:Οικογένεια Αυγερινού
Κατηγορία:Βουλευτές Αχαΐας-Ήλιδος
Κατηγορία:Βουλευτές Ηλείας
Πέτρος Αυγερινός

Ο **Πέτρος Αυγερινός** ήταν Έλληνας πολιτικός που διετέλεσε δήμαρχος Πύργου Ηλείας.

## Βιογραφικά στοιχεία

Γεννήθηκε στον Πύργο και ήταν γιος του Δημήτριου Αυγερινού. Αδερφός του ήταν ο Ανδρέας Αυγερινός.

Διετέλεσε δήμαρχος Πύργου από το 1868 μέχρι το 1889 με κάποιες διακοπές. Επί θητείας του οικοδομήθηκε η δημοτική αγορά, το θέατρο Απόλλων ενώ σε αυτόν οφείλεται η ίδρυση της Φιλαρμονικής Σχολής. Υπήρξε μέτοχος της Ανώνυμης Εταιρείας *[[Σιδηρόδρομος Πύργου - Κατακόλου (ΣΠΚ)|"Σιδηρόδρομος Πύργου - Κατακώλου"]]*, της οποίας ο αδερφός του, Αντρέας, ήταν πρόεδρος. Από τους πρώτους μήνες λειτουργίας η εταιρεία συγκρούστηκε με τον Δήμο Πύργου επιδιώκοντας την μη συμμετοχή του Δήμου στα κέρδη της εταιρείας άνω του 6% καθώς και άλλων όρων που περιεχόταν στη σύμβαση. Αν και ο Δήμος φαινόταν ότι θα κέρδιζε την δικαστική διαμάχη, όταν ο Πέτρος Αυγερινός ανέλαβε πάλι το δημαρχιακό αξίωμα έσπευσε να παραιτηθεί κάθε διεκδίκησης και να συμβιβαστεί με την Εταιρεία, η οποία τον επόμενο χρόνο, για πρώτη φορά, παρουσίασε κέρδη 7 - 8 % .

Στις εκλογές του 1899 εξελέγη βουλευτής Ηλείας.

Ήταν παντρεμένος με τη Γεωργίτσα Δαραλέξη, αδερφή του Θεμιστοκλή Δαραλέξη.

## Παραπομπές


Κατηγορία:Δήμαρχοι Πύργου Ηλείας
Πετρος
Κατηγορία:Βουλευτές Ηλείας
Λυκούργος Κρεστενίτης

Ο **Λυκούργος Κρεστενίτης** (1793 - 1873) ήταν Έλληνας πολιτικός. 

## Βιογραφία
Γεννήθηκε στον Πύργο Ηλείας το 1793 και ήταν γιος του Ιωάννη Κρεστενίτη. Ήταν μέλος της πολιτικής οικογένειας Κρεστενίτη και αδελφός του Σταμάτη, Σόλωνα και Επαμεινώνδα Κρεστενίτη. Σπούδασε στη Ζάκυνθο και την Ιόνιο Ακαδημία και διέθετε σημαντική μόρφωση για την εποχή. Μυήθηκε στη Φιλική Εταιρεία και έλαβε μέρος στην επανάσταση του 1821 αναλαμβάνοντας κυρίως πολιτικές θέσεις. Το 1825 αναγκάστηκε να εγκαταλείψει την πόλη του Πύργου εξαιτίας πολιτικών διαφορών με τον Θεόδωρο Κολοκοτρώνη και τον Δημήτριο Πλαπούτα με αποτέλεσμα η οικία του να λεηλατηθεί από το στρατιωτικό σώμα του Κολοκοτρώνη. Το ίδιο έτος καταδικάστηκε σε φυλάκιση τριών χρόνων για πλαστογραφία, την οποία ποτέ δεν εξέτισε. 

Ασχολήθηκε με την πολιτική και εξελέγη πληρεξούσιος του Πύργου στην Εθνοσυνέλευση της Τροιζήνας. Στις εκλογές του 1844 εξελέγη πρώτη φορά βουλευτής Ηλείας και επανεξελέγη στις εκλογές του 1865, του 1868 και του 1869. Το 1843 διορίστηκε διοικητής της επαρχίας Κυναίθης ενώ την περίοδο 1860 - 1862 χρημάτισε γερουσιαστής. Διετέλεσε υπουργός Οικονομικών (1855) στην κυβέρνηση Αλέξανδρου Μαυροκορδάτου (1854), υπουργός Εσωτερικών στην κυβέρνηση Αθανασίου Μιαούλη (1857), υπουργός Δικαιοσύνης στην κυβέρνηση Αλέξανδρου Κουμουνδούρου (1865) καθώς και πρόεδρος της Βουλής την περίοδο 1866 - 1867. Κατά τη διάρκεια της πολιτικής του σταδιοδρομίας πρωταγωνίστησε σε αρκετά σκάνδαλα μικροκομματικού τύπου και διαφθοράς.

Ήταν παντρεμένος με την Μαριγώ Πετρόμπεη Μαυρομιχάλη και γιος του ήταν ο Γεώργιος Λ. Κρεστενίτης.

## Παραπομπές


Κατηγορία:Έλληνες μέλη της Φιλικής Εταιρείας
Κατηγορία:Γραμματείς της Επικράτειας επί της Δικαιοσύνης
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εξωτερικών
Κατηγορία:Βουλευτές Ηλείας
Λυκουργος
Χριστόδουλος Άχολος

Ο **Χριστόδουλος Άχολος** ήταν Έλληνας στρατιωτικός.
## Βιογραφία
Καταγόταν από παλιά οικογένεια του Πύργου Ηλείας. Η οικογένεια Αχόλου προέρχεται από την Ήπειρο και ήταν μια από τις πρώτες που κατοίκησαν την ευρύτερη περιοχή του Πύργου. Είχε διατελέσει μέλος της Πελοποννησιακής γερουσίας και πληρεξούσιος της Ηλείας στις συνελεύσεις της Επιδαύρου και του Άστρους. Σκοτώθηκε κατά τη διάρκεια του Εμφυλίου στην Αγουλινίτσα. Υπήρξε στενός συνεργάτης του Θεόδωρου Κολοκοτρώνη και μέλος της Φιλικής Εταιρείας.

## Πηγές


Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Έλληνες στρατιωτικοί
Κατηγορία:Έλληνες μέλη της Φιλικής Εταιρείας
Κατηγορία:Έλληνες πρόκριτοι